હાર્દિકે પોતાના ટ્વીટમાં કહ્યું કે, ‘દેશના જે યુવાનો રાજકારણમાં રસ ધરાવે છે, તેઓ દૂર બેસીને નાટક જોઈ, બીજાની ભૂલ કાઢી રહ્યા છે, ત્યાં જઈને તેને યોગ્ય કરવાથી ડરી રહ્યા છે.’ તેણે કહ્યું કે ખુબ ઓછા યુવાનો રાજકારણમાં આવે છે. ભારતના રાજકારણમાં વૃદ્ધ લોકોની વધુ સંખ્યા પાછળનું કારણ ખરાબ વાતાવરણને ગણાવ્યું. ભારતીય રાજનીતિનું વાતાવરણ દિવસે ને દિવસે બગડી રહ્યું છે. સાચા રાજનૈતિક લોકોની જગ્યા સત્તા અને ધનના લાલચુ લોકોએ લઈ લીધી છે.